Държавен вестник, бр. 54, 2016 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  54
6. сключване на договор, съответно изда­
ване на заповед за предоставяне на безвъз­
мездна финансова помощ.
(2) При всяко изменение на насоките за 
кандидатстване конкретните бенефициенти 
следва да бъдат информирани чрез електронна 
поща или на хартиен носител в срок до 5 ра­
ботни дни от утвърждаване на изменението.
(3) Оценката на всяко проектно предло­
жение се извършва в срок до 60 дни от да­
тата на подаването му или от крайния срок 
за подаване на проектните предложения, в 
случай че в насоките за кандидатстване е 
предвиден такъв. 
(4) В случаи на установени в процеса 
на оценка непълноти и/или нередовности 
на проектното предложение конкретният 
бенефициент се поканва в разумен срок, не 
по-кратък от 3 работни дни от съобщаването, 
да ги отстрани. Срокът по ал. 3 спира да тече 
до датата на отстраняване на непълнотите 
и/или нередовностите.
(5) При наличие на положителен резултат 
от оценяването ръководителят на отговор­
ния орган в срок до 5 работни дни издава 
решението по ал. 1, т. 5. В решението за 
предоставяне на безвъзмездна финансова 
помощ се включват мотивите за провежда­
не на процедура на директно предоставяне. 
(6) Ръководителят на отговорния орган 
прекратява с решение процедурите на ди­
ректно предоставяне в случаите, в които:
1. няма постъпили проектни предложе­
ния, в случай че е определен краен срок 
за подаване или когато всички подадени 
предложения са оттеглени;
2. е спряно финансирането по съответния 
фонд от страна на Европейската комисия 
или финансирането ще бъде спряно преди 
приключване на оценителния процес;
3. при откриването и провеждането на 
процедурата са допуснати нарушения на 
принципите по чл. 1, ал. 2.
(7) Извън случаите по ал. 6 процедура 
чрез директно предоставяне на безвъзмездна 
финансова помощ може да бъде прекратена 
и по отношение на конкретен бенефициент, 
който не отстрани в срок нередовност, непъл­
нота и/или несъответствие с изискванията.
(8) В случай на прекратяване набирането 
на проектни предложения или на прекратява­
не на процедурата за директно предоставяне 
решението за прекратяване се изпраща на 
конкретните бенефициенти и се публикува 
на интернет страницата на съответния фонд 
и в ИСУН 2020. В тези случаи конкретните 
бенефициенти нямат право на обезщетение.
(9) Ръководителят на отговорния орган 
определя с вътрешни правила реда за про­
веждане на процедурата на директно пре­
доставяне.
Г л а в а  т р е т а
ОСИГУРЯВАНЕ НА ИНФОРМАЦИЯ И 
ПУБЛИЧНОСТ ПРИ ПРЕДОСТАВЯНЕ НА 
БЕЗВЪЗМЕЗДНА ФИНАНСОВА ПОМОЩ
Чл. 28. До 10 работни дни от датата на 
сключване на договора, съответно издаване 
на заповедта за предоставяне на безвъзмездна 
финансова помощ, на интернет страницата 
на съответния фонд и в ИСУН 2020 се пуб­
ликува информация относно предоставената 
безвъзмездна финансова помощ, в случай че 
тази справка не е генерирана от ИСУН 2020.
Чл. 29. До 30 работни дни от датата на 
сключване на договора, съответно издаване 
на заповедта за предоставяне на безвъзмездна 
финансова помощ, отговорният орган органи­
зира въвеждащо обучение за бенефициентите 
за изпълнение на проектите по съответната 
процедура. 
Чл. 30. (1) За осигуряване на прозрач­
ност и докладване на държавните помощи 
отговорният орган като администратор на 
помощ води и поддържа собствени регистри 
на държавните и минималните помощи, 
като отговаря за достоверността на данните 
в тях, и при поискване осигурява достъп на 
представител на министъра на финансите до 
този регистър.
(2) Информацията по ал. 1 се съхранява 
за срок 10 години считано от датата на по­
следното плащане по схемата или по инди­
видуално предоставената помощ.
(3) В случай че Европейската комисия поис­
ка информация или съдействие от Република 
България и след запитване от министъра на 
финансите с искане за предоставяне на не­
обходимата информация, отговорният орган 
като администратор на помощ е длъжен в 
7-дневен срок да отговори на запитването, да 
предостави исканата информация и да окаже 
пълно съдействие по поставения въпрос.
ДОПЪЛНИТЕЛНА РАЗПОРЕДБА
§ 1. По смисъла на постановлението:
1. „Кандидати за безвъзмездна финансова 
помощ“ са всички физически и юридически 
лица и техни обединения, които кандидат­
стват за безвъзмездна финансова помощ чрез 
подаване на проектно предложение.
2. „Конкретен бенефициент на безвъз­
мездната помощ“ е организация, институ­
ция, административна или друга структура, 
индивидуално посочена в съответната про­
грама или в документ, одобрен от Комиси­
ята за одобрение на индикативни годишни 
работни програми и идейни проекти по 
фонд „Вътрешна сигурност“ 2014 – 2020 г. 
и фонд „Убежище, миграция и интеграция“ 
2014 – 2020 г., създадена със заповед на 
министъра на вътрешните работи, която 
може да изготви проектно предложение и 
да получи безвъзмездна финансова помощ